Deputata independentă Anamaria Gavrilă (ex-AUR) a înregistrat o propunere legislativă privind obligativitatea folosirii camerelor de corp, cu înregistrare audio-video, pentru toate controalele și inspecțiile.
Potrivit proiectului publicat pe site-ul Senatului, legea ar urmări creşterea transparenţei şi a responsabilităţii funcţionarului public însărcinat cu activitatea de control. În cadrul controalelor efectuate de orice instituție, cu excepția parchetelor, înregistrarea ar fi obligatorie. Înregistrările audio-video astfel rezultate ar trebui păstrate timp de 10 ani, putând folosi ca probe în instanță.
"Este bine cunoscut că instituţiile de control ale statului joacă un rol esenţial în buna funcţionare a societăţii, asigurând respectarea legilor şi a normelor sociale. Cu toate acestea, au existat numeroase cazuri în care au fost aduse acuzaţii de abuzuri şi corupţie la adresa personalului din cadrul acestor instituţii. Tocmai aceste suspiciuni legate de posibile abuzuri sau acte de corupţie săvâraşite de funcţionarul public aflat în control, în exercitarea funcţiei pot fi înlăturate sau confirmate prin utilizarea camerelor de corp. înregistrările audio-video pot servi ca probă în cazurile sesizate, oferind o imagine obiectivă a modului în care s-a desfăşurat controlul", se arată în expunerea de motive.
Textul proiectului:
CAPITOLUL I: Dispoziţii generale.
Art. 1: Obiectul legii.
Prezenta lege are ca obiect principal instituirea obligaţiei, în sarcina personalul de control din cadrul instituţiilor publice, de a utiliza în timpul efectuării controalelor sau inspecţiilor, camere de corp pentru a înregistra audio - video interacţiunile cu publicul şi/sau persoanele vizate în timpul acţiunii de inspecţie şi control.
Utilizarea camerelor de înregistrare are ca scop atât creşterea transparenţei şi a responsabilităţii instituţiilor de control din România cât şi furnizarea de dovezi privind practicile ilegale, contribuind la o mai mare eficacitate judiciară.
Art. 2: Definiţii.
În aplicarea prezentei legi, termenii şi expresiile de mai jos se definesc după cum urmează;
a) instituţie de control - orice autoritate publică sau privată care are competenţa de a efectua controale, verificări sau inspecţii, cu excepţia organelor de cercetare penală;
b) cameră de corp - un dispozitiv electronic portabil, capabil să înregistreze audio - video, utilizat de personalul instituţiei de control în timpul efectuării inspecţiei sau controlului.
CAPITOLUL II: Reguli şi obligaţii
Art. 3: Autorizarea folosirii mijloaceior tehnice de înregistrare.
Toate instituţiile cu atribuţii de control din România sunt autorizate să fixeze, cu mijloace foto-audio-video sau prin alte mijloace tehnice din dotare, momente operative cu privire la activităţile desfăşurate în locuri publice, la sediile lor sau la sediile ori domiciliile persoanelor vizate, fără consimţământul acestora din urmă.
Art.4 Personalul de control va fi marcat cu "video" pe uniforme sau echipamentul de serviciu, dacă poartă un aparat de Înregistrare audio-video. Marcajul este clar vizibil în zona pieptului.
Art.5: Obligaţia utilizării camerelor de corp.
(a) Personalul instituţiilor de control are obligaţia de a utiliza camere de corp în timpul efectuării oricărui control sau inspecţie;
(b) Camera de corp trebuie să înregistreze audio - video pe toată durata efectuării controlului sau inspecţiei, fără întreruperi;
(c) Personalul instituţiei de control nu are posibilitatea de a şterge sau modifica înregistrările realizate cu camera de corp;
(d) în cazul controalelor sau inspecţiilor efectuate de o echipă formată din doi sau mai mulţi membri este obligatorie utilizarea a cel puţin unei camere de corp pentru a înregistra activitatea echipei;
(e) Dispozitivul care stochează înregistrarea audio-video a controlului sau inspecţiei se păstrează timp de 10 ani de la data efectuării;
(f) înregistrările audio-video realizate cu camera de corp pot fi utilizate ca probă în favoarea persoanei fizice sau juridice supuse controlului sau inspecţiei, a instituţiei de control, precum şi pentru evaluarea personalului echipelor de inspecţie;
(g) La solicitarea persoanei fizice sau juridice supuse controlului sau inspecţiei, a instanţei de Judecată sau a organelor de cercetare penală, autoritatea de control are obligaţiile prevăzute la art 16 din legea 363/2018 cu excepţiile prevăzute la art. 17 din aceeaşi lege.
Art.6: Excepţii şi avize.
(1) Prin excepţie, utilizarea camerelor de corp nu este obligatorie în următoarele situaţii;
(a) Controlul sau inspecţia se efectuează în locuinţa unei persoane fizice, cu excepţia cazului în care persoana respectivă îşi dă acordul expres;
(b) Controlul sau inspecţia se efectuează în spaţii cu acces restricţionat, din motive de securitate naţională sau ordine publică;
(c) Există riscul ca utilizarea camerei de corp să afecteze grav demnitatea sau intimitatea persoanei controlate sau supusă inspecţiei;
(2) Efectuarea controlului sau inspecţiei fără dispozitive de înregistrare audiovideo, în cazurile prevăzute la punctul (1) necesită aviz motivat al şefului instituţiei;
CAPITOLUL III: Sancţiuni.
Art.7: Aplicarea de sancţiuni în sarcina personalului din cadrul instituţiilor de control.
(1) încălcarea dispoziţiilor prezentei legi se sancţionează potrivit regimului sancţionator stabilit pentru funcţionarii publici.
(2) Procesul-verbal încheiat în urma unui control sau inspecţie care s-a efectuat fără folosirea dispozitivului de înregistrare audio-video, sau cu utilizarea necorespunzătoare a acestuia precum înregistrare incompletă, întreruptă, obstrucţionarea lentilei este nul.
CAPITOLUL IV; Dispoziţii finaie.
Art.8 Guvernul României este responsabil cu elaborarea normelor metodologice de aplicare a prezentei legi în termen de 6 luni de la data intrării sale în vigoare.
Art.9 Caracteristicile şi regulile de utilizare a camerelor de corp, precum şi forma de transmitere, stocare şi acces la datele colectate vor face de asemenea, obiectul normelor metodologice de aplicare.
Art.10 Prezenta lege intră în vigoare la data publicării sale în Monitorul Oficial al României, Partea 1.